b'\n_START_ARTICLE_\nGeografija\n_START_PARAGRAPH_\nGeografija gr. \xce\xb3\xce\xb5\xcf\x89\xce\xb3\xcf\x81\xce\xb1\xcf\x86\xce\xaf\xce\xb1 geographia, \xc5\xbeodis kil\xc4\x99s i\xc5\xa1 gr. geo- (\xce\xb3\xce\xb5\xcf\x89-) \xe2\x80\x9e\xc5\xbeem\xc4\x97\xe2\x80\x9c ir graph\xc5\x8d (\xce\xb3\xcf\x81\xce\xac\xcf\x86\xcf\x89) \xe2\x80\x9era\xc5\xa1au\xe2\x80\x9c yra mokslas, kuris tiria \xc5\xbeem\xc4\x97s fizin\xc4\x99 erdv\xc4\x99 ir pavir\xc5\xa1iaus vystimasi, taip pat jos fizines savybes bei erdv\xc4\x99 ir viet\xc4\x85, kurioje gyvena ir prekiauja \xc5\xbemon\xc4\x97s.\n_START_SECTION_\nGeografijos istorija\n_START_PARAGRAPH_\nGraikai yra pirmoji \xc5\xbeinoma kult\xc5\xabra, kuri aktyviai dom\xc4\x97josi geografija kaip mokslu ir filosofija, pagrindiniai veik\xc4\x97jai prisid\xc4\x97j\xc4\x99 prie geografijos pl\xc4\x97tros buvo: Talis i\xc5\xa1 Mileto, Herodotas, Eratostenas, Hiparchas, Aristotelis, Strabonas ir Ptolem\xc4\x97jas. Rom\xc4\x97n\xc5\xb3 sudarin\xc4\x97jami naujai atrast\xc5\xb3 \xc5\xa1ali\xc5\xb3 \xc5\xbeem\xc4\x97lapiai papild\xc4\x97 geografijos \xc5\xbeinias naujais metodais._NEWLINE_Viduram\xc5\xbeiais graik\xc5\xb3 ir rom\xc4\x97n\xc5\xb3 \xc5\xbeinias palaik\xc4\x97 ir gilino arabai\xc2\xa0\xe2\x80\x93 Idrisis, Ibn Batuta ir Ibn Khaldun._NEWLINE_Po Marko Polo kelioni\xc5\xb3 susidom\xc4\x97jimas geografija Europoje i\xc5\xa1augo. Dar labiau geografijos \xc5\xbeini\xc5\xb3 ir teorini\xc5\xb3 pagrind\xc5\xb3 prisireik\xc4\x97 Renesanso epochoje iki pat XVII a. vykstant didiesiems geografiniams atradimams._NEWLINE_XVIII a. geografija buvo pripa\xc5\xbeinta atskira disciplina ir tapo tipin\xc4\x97s universitetin\xc4\x97s programos dalimi.'